
Për TRANSFERIMIN E PRONAVE TË PALUAJTSHME SHTETËRORE TË SISTEMEVE TË UJËSJELLËS-KANALIZIMEVE NË PRONËSI TË NJËSIVE TË QEVERISJES VENDORE
 
Në mbështetje të nenit 100 të Kushtetutës, të neneve 8, pika II, shkronja “a”, 10, pika 3.1, shkronjat “a” e “b” e 72, pika 5.1, shkronjat “a” e “b” të ligjit nr.8652, datë 31.7.2000 “Për organizimin dhe funksionimin e qeverisjes vendore”, dhe të neneve 3, shkronja “e”, 4,6, shkronja “a”, 7,8 e 16, pika 1 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, me propozimin e Ministrit të Brendshëm, të Ministrit të Punëve Publike, Transportit dhe Telekomunikacionit dhe Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Miratimin e transferimit të pronave të paluajtshme shtetërore të sistemeve të ujësjellës-kanalizimeve, në pronësi të njësive të qeverisjes vendore, sipas lidhjeve 1, 2 e 3 që i bashkëlidhen këtij vendimi.
2. Njësitë e qeverisjes vendore, të cilave u transferohen pronat e paluajtshme të sistemeve përkatëse të ujësjellës-kanalizimeve, të respektojnë marrëveshjet, detyrimet kontraktore, kontratat e shërbimit dhe të koncesionit, të nënshkruara ndërmjet Këshillit të Ministrave, ministrive dhe institucioneve qendrore, ndërmarrjeve të sistemit të ujësjellës-kanalizimeve dhe njësive të qeverisjes vendore me donatorët e huaj dhe me shoqëritë kontraktuese.
3. Njësitë e qeverisjes vendore, të cilat përfitojnë prona sipas lidhjeve 1, 2 e 3 të këtij vendimi, detyrohen të ruajnë statusin juridik të shoqërive anonime, që transferohen të paktën për një periudhë 2-vjeçare.
4. Ngarkohet Ministria e Ekonomisë, Tregtisë dhe Energjetikës të pasqyrojë ndryshimet e kapitaleve, që vijnë si rezultat i transferimit të pronave të paluajtshme në njësitë e qeverisjes vendore, sipas lidhjeve 2 e 3.
5. Ngarkohen zyrat e regjistrimit të pasurive të paluajtshme dhe njësitë e qeverisjes vendore të kryejnë procedurat e regjistrimit të pronave, të miratuara me këtë vendim.
6. Në çastin e transferimit në pronësi të njësive të qeverisjes vendore, të pronave të paluajtshme shtetërore të sistemeve të ujësjellës-kanalizimeve, të bëhet shlyerja e detyrimeve të vjetra ndaj Institutit të Sigurimeve Shoqërore, në vlerën 71 540 (shtatëdhjetë e një mijë e pesëqind e dyzet) lekë, dhe ndaj Korporatës Elektroenergjetike Shqiptare, në vlerën 56 520 (pesëdhjetë e gjashtë mijë e pesëqind e njëzet) lekë, përkatësisht, sipas listës, që i bashkëlidhet këtij vendimi.
7. Fondi prej 128 060 (njëqind e njëzet e tetë mijë e gjashtëdhjetë) lekësh, për shlyerjen e detyrimeve të vjetra të përballohet nga fondi rezervë i Këshillit të Ministrave.
8. Ministria e Punëve Publike, Transportit dhe Telekomunikacionit, në bashkëpunim me Ministrinë e Financave dhe me Ministrinë e Brendshme, të transferojë në buxhetin e njësive të qeverisjes vendore fonde me destinacion, subvencione dhe investimeve buxhetore për pronat e transferuara.
9. Ngarkohen Ministri i Ekonomisë, Tregtisë dhe Energjetikës, Ministri i Punëve Publike, Transportit dhe Telekomunikacionit, Ministri i Financave, Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe njësitë e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.
 
Kryeministri 
Sali Berisha

Lidhja nr.1

Ndërmarrje të ujësjellësve dhe të kanalizimeve, pronat e paluajtshme shtetërore të të cilave transferohen plotësisht

	Emërtimi i ndërmarrjes
	Lloji
	Njësia e qeverisjes vendore në të cilën transferohen
	Referenca e miratimit të listave të inventarëve

	
	
	
	VKM nr.___,  datë____
	Lista nr.___

	Ujësjellës-kanalizime Krastë
	sh.a.
	Komuna Martanesh
	251,24.4.2003
	4



Lidhja nr.2

Ndërmarrje të ujësjellësve dhe të kanalizimeve, pronat e paluajtshme shtetërore të të cilave transferohen plotësisht sipas sistemeve përbërëse

	Emërtimi i ndërmarrjes
	Lloji
	Njësia e qeverisjes vendore në të cilën transferohen
	Nr. e sistemeve që transferohen
	Referenca e miratimit të listave të inventarëve

	
	
	
	
	VKM nr.___,  datë____
	Lista nr.___

	Ujësjellës Peqin
	sh.a.
	Bashkia Peqin 
	Sist.1
	366,5.6.2003
	16

	Ujësjellës Kurbin
	sh.a.
	Komuna Mamurras
	Sist.2,3,4
	643,18.9.2003
	4



Lidhja nr.3
Ndërmarrje të ujësjellËsve dhe të kanalizimeve, pronat e paluajtshme shtetërore të të cilave transferohen vetëm për sistemet përbërëse të identifikuara

	Emërtimi i ndërmarrjes
	Lloji
	Njësia e qeverisjes vendore në të cilën transferohen
	Nr. e sistemeve që transferohen
	Referenca e miratimit të listave të inventarëve

	
	
	
	
	VKM nr.___,  datë____
	Lista nr.___

	Ujësjellës Skrapar
	sh.a.
	Komuna Gjerbës
	Sist.5,6
Sist.12
Sist.3,4
	251,24.4.2003
	13

	
	
	Komuna Vendereshë
	
	
	

	
	
	Komuna Bogovë
	
	
	

	Ujësjellës-kanalizime Krujë
	sh.a.
	Komuna Cudhi
	Sist.3,4,6,7,8
	643,18.9.2005
	7

	Ujësjellës-kanalizime Elbasan
	sh.a.
	Komuna Gjinar
	Sist.20
	366,5.6.2003
	5

	Ujësjellës-Tepelenë
	sh.a.
	Komuna Qesarat
	Sist.14,15,22
	643,18.9.2007
	14



